Alver

For det mytologiske begrep Alv, se Alv.Alver er en kommune i Nordhordland i Vestland fylke. Kommunen ble etablert 1. januar 2020 da de tidligere kommunene Lindås, Radøy og Meland ble slått sammen til Alver. Ordfører er Sara Sekkingstad (Sp). og varaordfører er Øyvind Helland Oddekalv (Ap)


== Navn ==
Navnet kommer av gårdsnavnet Alver som har gitt navn til og ligger i bygdelaget Alversund ved Alverstraumen i tidligere Lindås kommune. Gårdsnavnet alver stammer fra Alvera, norrønt Alviðra. Førsteleddet trolig av av norrønt al, ‘hel’, og viðra, ‘vær’, det vil si et sted utsatt for vær fra alle kanter eller all slags vær.


== Geografi ==
Alver ligger i det geologiske området Bergensfeltet eller Bergensbuene. Det er 843 øyer og holmer i Alver. Kommunen grenser til Bergen, Osterøy og Vaksdal (skilt ved sjø) i sør, Modalen i øst, Masfjorden, Austrheim og Gulen i nord, Fedje i nordvest og Askøy og Øygarden i vest
Kommunen ligger i storbyregionen Bergen og omland.


=== Natur ===
Alver kommune er en del av UNESCO sitt biosfæreområde i Nordhordland. Dette er Norges første og eneste biosfæreområde.


== Samferdsel ==
E39 går gjennom kommunen fra Nordhordlandsbrua i sør til Steinareset (447 m.o.h) i Romarheimsdalen i nord. Den går gjennom Knarvik (adm. senter i kommunen), Eikanger, Ostereidet og Vikanes. Nordhordlandsbrua er med sine 1 614 meter Norges nest lengste bro. Over skipsleien er den en skråkabelbro, mens resten av anlegget er en flytebro på 1 243 meter. Det gjør den til verdens lengste flytebro uten sideforankring. Andre viktige veier er fylkesvei 57 til Mongstad og videre til Skilbrei i Sunnfjord. Fylkesvei 564 går til Rossland på Holsnøy og videre mot Skjelanger. Den går også gjennom Frekhaug, det nest største senteret i kommunen. Fylkesvei 565 går over Radøy til Fosnstraumbrua og videre til Austrheim. Manger ligger ikke langt unna fylkesveien.


== Arbeids- og næringsliv i kommunen ==
Mongstad er et stort industriområde, der deler ligger i Austrheim kommune og deler ligger i Alver kommune. Dette er noe som gir vekst, trafikk og sysselsetting for disse to kommunene og dermed styrker distriktet. Blant annet er Equinor, tidligere Statoil (Statoil skiftet navn til Equinor i 2018, ettersom selskapet nå driver med mer enn bare olje, for eksempel gass), en aktør i industriområdet her og er svært viktig for næringslivet for Alver. På Mongstad ligger Norges største oljeraffineri, eid av Equinor og Shell, og har en kapasitet til å raffinere 10 - ti, millioner tonn råolje hvert år. I hovedsak er produktene bensin, dieselolje, jetdrivstoff og andre lette petroleumsprodukter. 
Mongstad har også et anlegg for produksjon av koks. 
Det meste av det raffineriet produserer blir eksportert, altså har Mongstad forbindelser til utover Norges landegrenser. Det er heller ingen nyhet at Equinor er et transnasjonalt selskap, også kalt multinasjonalt selskap - det betyr at selskapet har avdelinger/produksjon i flere enn ett land. Equinor er blant mange andre land, både i Norge, India, Algerie, Bahamas og USA. (Norway, India, Algeria, Bahamas and United States).

Mongstad ble anlagt i perioden 1972–1975. Da anlegget ble utvidet i 1989, kom det også budsjettoverskridelser på til sammen over fire milliarder kroner. 
Mongstad er forsyningsbase for petroleumsvirksomheten i Nordsjøen, og Equinor driver i tillegg et kompetansesenter for oljerelatert virksomhet. 
Til opplysning er petroleum jordolje, betegnelsen petroleum brukes altså vanligvis om råolje og naturgass. 


=== Handel ===
I Knarvik ligger kjøpesenteret Knarvik senter, offisielt kalt AMFI Knarvik fra og med oktober 2022. Senteret ble åpnet 28. juni 1978. I dag har senteret over 60 butikker og totalt 100 forskjellige virksomheter fordelt på 28 000 kvm, inklusive en rekke offentlige og private tjenestefunksjoner, i tillegg til 750 parkeringsplasser. 


== Kultur ==


=== Musikk ===
Kommunen er hjem til to av landets mestvinnende brassband i Norgesmesterskapet for brassband, Eikanger-Bjørsvik Musikklag (EMBL) og Manger Musikklag. EMBL er per 2022 det mestvinnende musikkorpset, med 19 titler. Manger Musikklag har vunnet tredje flest titler, med sine 8. De to musikklagene har også begge vunnet EM for brassband. EMBL har vunnet fire europamesterskap, senest i 2017. Manger Musikklag vant sit hittil eneste europamesterskap i 2011.


=== Kulturlandskap ===
Lyngheisenteret på Lygra er et kulturlandskapsmuseum for Nordhordland og lyngheiområdet langs kysten av Vestlandet. Senteret er etablert som et resultat av Lindåsprosjektets arbeid i 1970-årene da lyngheikulturen ble dokumentert. Lyngheisenteret er det eneste stadet i Europa med autentiske lyngheier drevet av lokale bønder, som også er tilrettelagt for publikum.


=== Kirker ===
Det finnes flere kirker i Alver kommune. I Knarvik finner man Knarvik kirke, en spektakulær kirke bygget stål og dekket av kortreist malmfuru. Kirken hadde et byggebudsjett på 70 millioner kroner, noe som skulle dekke selve byggingen, uteområdet og hovedetasjen. Orgelet har blitt gitt i gave av Trond Mohn. Byggearbeidet ble påbegynt 3. november 2012, og kirken ble vigslet 30. november 2014. Kirken ble tegnet av arkitekt Reiulf Ramstad, og har vekket internasjonal oppmerksomhet og interesse arkitekturmagasiner og -nettsteder, samt vunnet priser for sitt design. i 2015 vant publikumsprisen i klassen for religiøse bygg i den internasjonale prestisjefylte arkitekt- og designkonkurransen Architizer A+ Award. Den har også blitt nominert til EU-prisen for arkitektur og Mies van der Rohe Award 2015.
På Radøy finner man Emigrantkirka på Sletta, som opprinnelig ble bygget av norske emigranter i Brampton, Nord-Dakota i USA på begynnelsen av 1900-tallet. I 1996 ble kirken gitt i gave til Vestnorsk Utvandringssenter, og flyttet på dugnad til Sletta, der det fra før lå en kirkegård. Mannen bak flyttingen og planleggingen av den var lektor Asbjørn Ystebø.


=== Medier ===
Avisene Nordhordland og Strilen dekker Alver kommune, samt kommunene Austrheim, Masfjorden, Modalen, Fedje i Nordhordland og Gulen i Ytre Sogn. Begge avisene publiserer alt redaksjonelt innhold på nynorsk. Regionavisene Bergens Tidende og Bergensavisen (BA) har også innhold fra kommunen, men har hovedsaklig innhold fra Bergen. Strilen er eid av A/S Lokalavisene, som igjen er eid av mediekonsernet Schibsted, i likhet med Bergens Tidende. Som en følge av dette deler de to avisene redaksjonelt innhold fra regionen Nordhordland med hverandre. Avisene Nordhordland og Bergensavisen deler også redaksjonelt, da begge er eide av mediekonsernet Amedia.


== Idrett ==
Knarvik er hjemmet for Knarvikmila, et av Norges største mosjons- og løpsarrangementer, grunnlagt i 1982 av den tilflyttede ildsjelen Helge Brekke fra Vik i Sogn. Arrangementet er fordelt over flere dager, og omfatter konferanser, barneløp, ungdomsløp, naturløype og asfaltløp i distansene halvmaraton, 5 km og 10 km. Løpene har målgang på Knarvik stadion, et ikonisk stadionanlegg som i 1981 var vertskap for Knarvik Games, der det ble satt verdensrekord på 5 000 meter for både herrer og kvinner. Henry Rono løp inn til 13.06.30, mens Paula Fudge løp inn til 15:14.51.
Friidrettsklubben som arrangerer Knarvikmila er et av kommunens mange idrettslag, FIL AKS-77. Klubben ble stiftet i 1977 som en sammenslåing av friidrettsgruppene i IL Alvidra, Knarvik IL og Seim IL, og AKS er akronymene til de tre klubbene.


== Befolkning og tettsteder ==
Kommunen har 29 834 innbyggere per 3. kvartal 2022.


=== Tettsteder ===
Ifølge SSB ligger det 13 tettsteder i Alver kommune – rangert etter innbyggertall per 1. januar 2021:

Knarvik, inkludert Alversund – 6 359
Frekhaug, inkludert Mjåtveit – 3 169
Lindås – 1 366
Manger – 1 166
Leknes – 1 111
Holme – 941
Moldekleiv – 596
Krossneset på Flatøy – 492
Haugland – 452
Austmarka – 402
Seim – 402
Vikebø – 332
Dalemarka – 226


== Politikk ==


=== Kommunestyrevalget 2019 ===


== Kjente alværinger ==
Carl Andreas Fougstad (1806-1871), politiker og embetsmann
Johannes Lavik (1856-1929), redaktør og nynorskforkjemper
Lauritz Johan Tvedt (1876–1953), stortingsrepresentant (H) og gårdbruker
Knut Monssen Nordanger (1883–1965), stortingsrepresentant (Ap) og fylkesmann i Hedmark
Nils Lavik (1884-1966), stortingsrepresentant (KrF)
Nils Hjelmtveit (1892-1985), stortingsrepresentant (Ap), kirke- og undervisningsminister 1935-1945, fylkesmann i Aust-Agder 1945-1961
Lars Aasgard (1907-1984), stortingsrepresentant (KrF) 1961-1969
Torolv Solheim (1907–1995), lektor og politiker (SF)
Ingvald Eidsheim (1909-2000), krigshelt og sjøoffiser
Aslaug Låstad Lygre (1910-1966), lyriker
Hans Helle (1912–1990), motstandsmann under andre verdenskrig
Dan Fosse (1918-1987), skuespiller
Kjell Johnsen 1921-2007), fysiker og professor
Olav Hodne (1921-2009), misjonsprest for Den norske Santalmisjon
Markvard Sellevoll (1923-2020), professor (geofysikk) ved UiB
Sverre Helland (1924-2007), ordfører og stortingsrepresentant (Sp)1969-1985
Karsten M. Storetvedt (f. 1935-), professor (geofysikk) ved UiB
Narve Bjørgo (f. 1936-), historiker og professor ved UiB
Magnar Mangersnes (f. 1938-), kantor og professor
Ivar Medaas (1938-2005), visesanger, musiker, revyskuespiller
Haldis Reigstad (f. 1939-), lyriker
Svein Sundsbø (1943-), næringslivsleder og politiker (Sp)
Jostein Helge Bernhardsen (f. 1945-), ambassadør
Knut Aase (f. 1948-), økonom og professor
Kåre Eikeland (f. 1951), avistegner i Stavanger Aftenblad
Bjørn-Ove Fimland (f. 1957-), professor (fysikk) ved NTNU
Gjermund Hagesæter (f. 1960-), stortingsrepresentant (Frp) 2001-2017
Tormod Haugland (f. 1962-), forfatter
Jon Askeland (f. 1964-), tidenes første fylkesordfører i Vestland, og ordfører i Radøy (Sp)
Yngve Hallèn (f. 1968-), fotballpresident
Torill Eidsheim (f. 1970)-, stortingsrepresentant (H)
Erlend Sellevold (Ralph Myerz) (f. 1977-), musiker
Lise Klaveness (f. 1981-), President i Norges Fotballforbund, landslagsspiller i fotball, jurist og fotballkommentator
Tommy Urhaug (f. 1980-), gullvinner i Paralympiske sommerleker i 2012
Ole Soo (f. 1982-), Standup-komiker og tekstforfatter
Kevin Vågenes (f. 1986), norsk komiker
Emil André Erstad, (f. 1991), leder i KrFU, politisk rådgiver og aviskommentator
Myra (f. 1994-), rapper og låtskriver


== Referanser ==


== Eksterne lenker ==
(nn) Offisielt nettsted 
(en) Alver – kategori av bilder, video eller lyd på Commons 
(no) Alver i Store norske leksikon
(no) Nordhordland (avis) og Nordhordland (avis)
(no) Strilen (avis) og Strilen